ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 202.79 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 27,37,235 கோடி டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,45,026.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது. குணமடைந்தோர் விகிதம் தற்போது 98.47 சதவீதம்.
கடந்த 24 மணி நேரத்தில் 20,742 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,32,67,571 என அதிகரித்துள்ளது.
கடந்த 24 மணி நேரத்தில் 18,313 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.31 சதவீதம் ஆகும்.
வாராந்திர பாதிப்பு விகிதம் 4.57 சதவீதம் ஆகும்.
இதுவரை மொத்தம் 87.36 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,25,337 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1845209
பெட்ரோலியம் மற்றம் இயற்கை எரிவாயு அமைச்சகம்
42 இயற்கை எரிவாயு மையங்களை திரு தர்மேந்திர பிரதான் திறந்து வைத்தார்; எரிவாயு உள்கட்டமைப்பில் $60 பில்லியன் முதலீடு செய்யப்படுவதாக அறிவிப்பு
சுற்றுச்சூழலுக்கு தீங்கு விளைவிக்காத அழுத்தமூட்டப்பட்ட இயற்கை எரிவாயு பல்வேறு பகுதிகளை சென்றடைவதை உறுதிப்படுத்தும் விதமாக, 42 இயற்கை எரிவாயு மையங்களையும், 3 சிட்டி கேட் நிலையங்களையும் மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் இன்று திறந்துவைத்தார்.
நிகழ்ச்சியின் போது 42 அழுத்தமூட்டப்பட்ட இயற்கை எரிவாயு மையங்களும், 3 சிட்டி கேட் நிலையங்களும் அமைச்சருடன் காணொலி மூலம் இணைக்கப்பட்டிருந்தன.
ஏழு மாநிலங்களில் உள்ள 32 மாவட்டங்கள் மற்றும் ஒரு யூனியன் பிரதேசத்தில் மாநகர எரிவாயு  விநியோக வலைப்பின்னலை அமைக்கும் பணிக்கான ஒப்புதலை டோரண்ட் கேஸ் பெற்றிருக்கிறது.
உத்திரப் பிரதேசத்தில் 14 அழுத்தமூத்த்தப்பட்ட இயற்கை எரிவாயு மையங்களும், மகாராஷ்டிராவில் எட்டும், குஜராத்தில் ஆறும், பஞ்சாபில் நான்கும், தெலுங்கானா மற்றும் ராஜஸ்தானில் தலா ஐந்தும் அமைந்துள்ளன.
நிகழ்ச்சியில் பேசிய அமைச்சர், எரிவாயு உள்கட்டமைப்பில் $60 பில்லியன் முதலீடு செய்யப்பட்டு கொண்டிருப்பதாக தெரிவித்தார்.
விரிவான சில்லறை விநியோக விற்பனையாளர்களாக உருவாக்குமாறு இந்த நிலையங்களை திரு பிரதான் கேட்டுக்கொண்டார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662003
பிரதமர் அலுவலகம்
ஸ்ரீ குரு ராம்தாஸ் ஜி பிறந்த நாள் கொண்டாட்டத்தை முன்னிட்டு, மக்களுக்கு பிரதமர் திரு நரேந்திர மோடி வாழ்த்து
ஸ்ரீ குரு ராம்தாஸ் ஜி பிறந்த நாள் கொண்டாட்டத்தை முன்னிட்டு மக்களுக்கு, பிரதமர் திரு நரேந்திர மோடி வாழ்த்து தெரிவித்துள்ளார்.
‘‘மற்றவர்களுக்கு சேவை செய்வதில் ஸ்ரீ குரு ராம்தாஸ் ஜி, அதிக முக்கியத்துவம் கொடுத்தார், அனைத்துவிதமான சமத்துவமின்மை மற்றும் பாகுபாட்டை முடிவுக்கு கொண்டு வந்தார். அன்பான மற்றும் இணக்கமான சமுதாயத்திற்கான அவரது தேடல் நம் அனைவரையும் ஊக்குவிக்கிறது. ஸ்ரீ குருதாஸ் ஜியின் பிறந்தநாளில் வாழ்த்துகள்’’, என தமது வாழ்த்து செய்தியில் பிரதமர் கூறியுள்ளார்.
-----
(
கலாசாரத்துறை அமைச்சகம்
சர்வதேச யோகா தினம்: கன்னியாகுமரியில் சுவாமி விவேகானந்தர் நினைவு மண்டபத்தில் மத்திய இணையமைச்சர் மீனாட்சி லேகி யோகாசனம் செய்தார்
நாடு சுதந்திரம் அடைந்த 75வது ஆண்டினைக் கொண்டாடி வருவதால் நாடு முழுவதும் 75 ஆயிரத்துக்கும் அதிகமான இடங்களில் சர்வதேச யோகா தினம் இன்று  கொண்டாடப்பட்டது. இவற்றில் மத்திய அமைச்சர்கள் உட்பட ஏராளமான முக்கிய பிரமுகர்கள் கலந்து கொண்டனர். இதன் ஒருபகுதியாக கன்னியாகுமரியில் நடைபெற்ற நிகழ்ச்சியில் மத்திய கலாச்சாரம் மற்றும் வெளியுறவுத் துறை இணை அமைச்சர் திருமதி மீனாட்சி லேகி கலந்து கொண்டார்.
விவேகானந்தர் தவம் செய்ததை நினைவுகூரும் வகையில் விவேகானந்தர் பாறையில் அமைக்கப்பட்டுள்ள விவேகானந்தர் நினைவு மண்டபத்திற்கு படகு மூலம் சென்றிருந்த அமைச்சர், விவேகானந்தர் உருவச் சிலைக்கு மலர் தூவி மரியாதை செலுத்தினார். பின்னர் விவேகானந்தர் பாறையில் அமர்ந்து யோகாசனம் செய்தார்.
இதைத்தொடர்ந்து கன்னியாகுமரி விவேகானந்தா மைய வளாகத்தில் நடைபெற்ற நிகழ்ச்சியில் அமைச்சர் சுமார் ஒரு மணிநேரம் பல்வேறு யோகாசனங்களை செய்தார். பின்னர் நிகழ்ச்சியில் பேசிய திருமதி மீனாட்சி லேகி, பிரதமர் திரு நரேந்திர மோடி முயற்சியால் சர்வதேச யோகா தினம் கொண்டாடப்படுகிறது என்றார்.
யோகா செய்வதன் மூலம் மனம், உடல், ஆன்மா ஒருங்கிணைக்கப்படுகிறது என்றும், தொடர்ந்து யோகாசனம் செய்வதன் மூலம் நாம் மிகப் பெரிய பலத்தை பெற முடியும் என்றும் அவர் கூறினார். நம்மை சுற்றி ஒருவருக்கொருவர் உதவி செய்யும் மனப்பான்மை யோகா பயிற்சியால் ஏற்படும் என்று கூறிய அவர், மிகப்பெரிய நாடான இந்தியா தியானத்தினால் சுதந்திரம் அடைய முடியும் என்ற தன்னம்பிக்கையை சுவாமி விவேகானந்தர் ஏற்படுத்தினார் என்றார். நாட்டின் கலாச்சாரத்திலும் ஆன்மீகத்திலும் நம்பிக்கை கொண்டிருந்த சுவாமி விவேகானந்தர் நாட்டின் கலாச்சாரத்திற்காக, நாட்டுக்காக தொடர்ந்து பாடுபட்டது போல், பிரதமர் திரு நரேந்திர மோடி தொடர்ந்து நாட்டு நலனுக்காக அயராது பாடுபட்டு வருகிறார் என்று மத்திய அமைச்சர் தெரிவித்தார்.
இந்நிகழ்ச்சியில் முன்னாள் மத்திய அமைச்சர் திரு பொன் ராதாகிருஷ்ணன், மத்திய கலாச்சாரத்துறை இணைச்செயலர் திரு சஞ்சிக்குட முத்கல், கன்னியாகுமரி மாவட்ட ஆட்சியர் திரு அரவிந்த், மாவட்ட காவல் கண்காணிப்பாளர் திரு டி.என். ஹரிஹரன் பிரசாத், மத்திய நினைவு சின்னங்கள் இயக்குனர் திரு நவரத்தின கே ஆர் பதக், இந்திய தொல்லியல் துறை திருச்சி மண்டல இயக்குனர் திரு அருண்ராஜ் உள்ளிட்டோர் கலந்து கொண்டனர்.
(Visitor Counter : 110
மத்திய அமைச்சரவை
மாற்றத்திற்கான போக்குவரத்து மற்றும் பேட்டரி சேமிப்பு தேசிய இயக்கத்திற்கு அமைச்சரவை ஒப்புதல் வழங்கியுள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவையில் கீழ்வரும் முடிவுகளுக்கு ஒப்புதல் அளிக்கப்பட்டது.
i. தூய்மையான, ஒன்றோடு ஒன்று தொடர்புடைய, பகிர்ந்து கொள்ளும் வகையிலான, நீடிக்கவல்ல, முழுமையான போக்குவரத்து முன்முயற்சிக்கு மாற்றத்திற்கான போக்குவரத்து மற்றும் பேட்டரி சேமிப்பு தேசிய இயக்கத்தைத் தொடங்குதல்
ii. 2024 வரை ஐந்தாண்டுகளுக்கு செயல்படுத்தக் கூடிய பல கட்ட உற்பத்தித் திட்டம் இந்தியாவில் பெருமளவிலான, ஏற்றுமதிக்கு உகந்த ஒருங்கிணைந்த பேட்டரிகள் மற்றும் செல்கள் தயாரிப்புக்கான மாபெரும் திட்டங்களுக்கு உதவி செய்தல்
iii. 2024 வரை ஐந்தாண்டுகளுக்கு பொருந்தும் வகையில் முழுவதும் மின்சாரத்தில் இயங்கும் வாகனங்களை உள்நாட்டிலேயே உற்பத்தி செய்வதற்கான பல கட்ட உற்பத்தித் திட்டம்
பல கட்ட உற்பத்தி திட்டங்கள் இரண்டையும் மாற்றத்திற்கான போக்குவரத்து மற்றும் பேட்டரி சேமிப்பு தேசிய இயக்கம் இறுதி செய்யும்.
பின்னணி:
2018 செப்டம்பரில் நடைபெற்ற உலகப் போக்குவரத்து உச்சி மாநாட்டின் போது இந்தியாவின் எதிர்கால போக்குவரத்து பொதுவான, ஒன்றோடொன்று இணைக்கக் கூடிய, வசதியான, நெரிசல் இல்லாத, சார்ஜ் செய்யப்பட்ட, தூய்மையான, அதிநவீனமான 7 அம்சங்களைக் கொண்டதாக இருக்கும் என்று பிரதமர் தெரிவித்திருந்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வேளாண் சட்டங்களைப் பற்றி தவறான தகவல்கள் சுயநல நோக்கங்களுக்காக பரப்பப்படுகின்றன: டாக்டர் ஜிதேந்திர சிங்
நாடாளுமன்றத்தில் சமீபத்தில் நிறைவேற்றப்பட்ட
வேளாண் சட்டங்களைப் பற்றிய தவறான தகவல்கள் சுயநல நோக்கங்களுக்காக பரப்பப்படுகின்றன என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று கூறினார்.
சில்லரை அரசியல் லாபங்களுக்காக விவசாயிகளை சிலர் தூண்டி விடுவதாக அவர் மேலும் கூறினார்.
தூர்தர்ஷனுக்கு விரிவான பேட்டி ஒன்றை அளித்த டாக்டர் சிங், மோடி அரசால் நாடாளுமன்றத்தில் கொண்டுவரப்பட்ட இந்த சட்டங்களில் இல்லாத சரத்துக்களை எல்லாம் இருப்பதாக கூறி பொய்யான தகவல்கள் பரப்பப்படுகின்றன என்று தெரிவித்தார்.
உதாரணத்துக்கு, குறைந்தபட்ச ஆதரவு விலை திட்டம் இனிமேல் நிறுத்தப்படும் என்று தவறான தகவல் பரப்பப்படுகிறது என்று அவர் கூறினார். இதைப்பற்றி எந்த ஒரு குறிப்பும் வேளாண் சட்டங்களில் இல்லை என்றும், இதன் பொருள் குறைந்தபட்ச ஆதரவு விலை முறை தொடரும் என்பதே ஆகும் என்றும் அவர் கூறினார்.
வேளாண் சட்டங்கள் கொண்டு வரப்பட்டதற்கான காரணம் விவசாயிகளுக்கு நன்மை பயக்கவே என்றும், இந்த சட்டங்களின் மூலம் விவசாயிகள் தங்கள் விளை பொருட்களை எங்கு வேண்டுமானாலும் விற்கும் சுதந்திரம் கிடைத்துள்ளதாகவும், பெரிய நிறுவனங்களுடன் இணையும் வாய்ப்பு கிடைத்துள்ளதாகவும் அமைச்சர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleseDetailm.aspx?PRID=1658730
PSB/GB
(Visitor Counter : 153
பிரதமர் அலுவலகம்
துறைமுகம் சார்ந்த வளர்ச்சிகளை தொழில்நுட்பம் எளிதாக்கியுள்ளது: பிரதமர்
தேசிய கடல்சார் பெயர்ச்சிமை தளத்தின் மொபைல் செயலியான சாகர் சேது குறித்து பிரதமர் திரு.நரேந்திர மோடி மகிழ்ச்சி தெரிவித்தார்.
மத்திய துறைமுகங்கள், கப்பல் போக்குவரத்து மற்றும் நீர்வழித் துறை அமைச்சர் திரு.சர்பானந்தா சோனோவல் ட்விட்டர் பதிவுக்குப் பதிலளித்த பிரதமர், "துறைமுகம் சார்ந்த வளர்ச்சிக்கும், எளிதாக தொழில் செய்வதை உறுதி செய்வதற்கும் தொழில்நுட்பம் பயன்படுத்தப்படுவதைக் கண்டு மகிழ்ச்சி அடைகிறேன்" எனப் பதிவிட்டுள்ளார்.
பிரதமர் அலுவலகம்
பத்ம விருதுகள் பெற்றவர்களுக்கு பிரதமர் பாராட்டு
இந்தாண்டுக்கான பத்ம விருது பெற்றவர்களை, பிரதமர் திரு நரேந்திர மோடி பாராட்டியுள்ளார்.
பிரதமர் விடுத்துள்ள சுட்டுரை செய்தியில், ‘‘பத்ம விருதுகள் அறிவிக்கப்பட்ட அனைவரையும் எண்ணி நாம் பெருமிதம் அடைகிறோம். நாட்டுக்கும், மக்களுக்கும் அவர்கள் ஆற்றிய மிகப் பெரிய பங்களிப்பை இந்தியா போற்றுகிறது. பல்வேறு துறைகளைச் சேர்ந்த இந்த விதிவிலக்கான நபர்கள், மற்றவர்களின் வாழ்க்கையில் நல்ல மாற்றங்களை ஏற்படுத்தியுள்ளனர். " என குறிப்பிட்டுள்ளார்.
நிதி அமைச்சகம்
மூலதனச் செலவுகள் குறித்த 3-வது ஆய்வுக் கூட்டத்தை மேற்கொண்டார் நிதியமைச்சர்
மத்திய நிதி, பெருவணிக நிறுவனங்கள் விவகாரத்துறை அமைச்சர் திருமதி நிர்மலா சீதாராமன் இன்று காணொளிக் காட்சி மூலம் கப்பல்துறை, சாலைப்போக்குவரத்து மற்றும் நெடுஞ்சாலைத்துறை, வீட்டுவசதி மற்றும் நகரப்புற விவகாரத்துறை, பாதுகாப்பு மற்றும் தொலைத்தொடர்பு துறை ஆகிய அமைச்சகங்களின் செயலர்கள், இந்த அமைச்சகங்களின் கீழ் இயங்கும் 7 மத்திய பொதுத்துறை நிறுவனங்களின் தலைவர் மற்றும் மேலாண்மை இயக்குநர்கள் ஆகியோருடன் இந்த நிதியாண்டின் மூலதனச் செலவு குறித்து ஆய்வு மேற்கொண்டார். இந்த வகையில் நடைபெறும் மூன்றாவது கூட்டமாகும் இது. கோவிட்-19 பின்னணியில், பொருளாதார வளர்ச்சியை துரிதப்படுத்துவது பற்றி சம்பந்தப்பட்ட அனைவருடனும் அவர் ஆலோசனை நடத்தினார்.
2020-21-ஆம் நிதியாண்டில், இந்த 7 நிறுவனங்களுக்கான ஒட்டுமொத்த மூலதனச் செலவு இலக்கு ரூ.1,24,825 கோடியாகும். 2019-20-ஆம் நிதியாண்டில், 7 நிறுவனங்களுக்கு நிர்ணயிக்கப்பட்ட ரூ.1,29,821 கோடியில், ரூ.1,14,730 கோடி என்ற இலக்கு எட்டப்பட்டது. இது, 88.37 சதவீதம் ஆகும். 2019-20 நிதியாண்டின் முதலாம் காலாண்டில், எட்டப்பட்டது 20,172 கோடி  , ஜூலை 2020 வரை  ரூ.24,933 கோடி  எட்டப்பட்டது.
இந்த நிதியாண்டின்  இரண்டாவது காலாண்டு முடிவுக்குள் மூலதனச் செலவு இலக்கை 50 சதவீதம் அளவுக்கு எட்டுவதை உறுதிசெய்ய சம்பந்தப்பட்ட செயலர்கள் மத்திய பொதுத்துறை நிறுவனங்களின் செயல்பாட்டுத் திறனை உன்னிப்பாகக் கண்காணிக்க வேண்டும் என்று நிதியமைச்சர் கேட்டுக் கொண்டார். இதற்கு உரிய திட்டமிடுதலை மேற்கொள்ள வேண்டும் என அவர் வலியுறுத்தினார்.
இந்தியப் பொருளாதார வளர்ச்சியை தூண்டுவதில் மத்திய பொதுத்துறை நிறுவனங்கள் முக்கிய பங்காற்றுவதாக குறிப்பிட்ட நிதியமைச்சர், பொதுத்துறை நிறுவனங்கள் சிறந்த முறையில் செயல்பட்டு, தங்களது இலக்குகளை எட்ட வேண்டும் என ஊக்குவித்தார். 2020-21 நிதியாண்டில் அவர்களுக்கு ஒதுக்கப்பட்ட தொகையை உரிய முறையில், குறிப்பிட்ட காலத்துக்குள் செலவழிக்க வேண்டும் என அவர் கேட்டுக்கொண்டார். பொதுத்துறை நிறுவனங்களின் சிறந்த செயல்திறன், கோவிட்-19 தொற்றால் ஏற்பட்ட பாதிப்பிலிருந்து பொருளாதாரம் மீள்வதற்கு பெரிதும் உதவும் என்று அவர் கூறினார்.
கோவிட்-19 தொற்று உள்பட பல்வேறு காரணங்களால் உருவாகியுள்ள சவால்களால் ஏற்பட்டுள்ள நெருக்கடி குறித்து பொதுத்துறை நிறுவனங்கள் விவாதித்தன. அசாதாரணமான நிலைமைக்கு அசாதாரணமான முயற்சிகள் தேவைப்படுவதாகவும், ஒன்றுபட்ட முயற்சிகள் மூலம், நாம் சிறப்பாக செயல்படுவதுடன் மட்டுமல்லாமல், இந்திய பொருளாதாரம் மிகச்சிறந்த பயன்களை அடைய உதவும் என்று நிதியமைச்சர் தெரிவித்தார்.
சுற்றுச்சூழல் மற்றும் வனத்துறை அமைச்சகம்
2018 ஜூலை முதல் 2023 ஜூலை வரை தேசிய பசுமைத் தீர்ப்பாயம் பல்வேறு நடைமுறைகளை எளிதாக்கி புதுமையான நடவடிக்கைகளை மேற்கொண்டுள்ளது
06.07.2018 அன்று தேசிய பசுமை தீர்ப்பாயத்தின் தலைவராக பொறுப்பேற்ற நீதிபதி ஆதர்ஷ் குமார் கோயல் இன்றுடன் தனது 5 ஆண்டு பதவிக்காலத்தை நிறைவு செய்தார். இந்த அ5 5 வருட காலத்தில் நீதியரசர் கோயல் சுற்றுச்சூழல் குறித்த நீதியை நிலைநாட்ட பல புதுமையான நடைமுறைகளைக் கொண்டு வந்தார்.
அவற்றில் சில பின்வருமாறு:
1) கொரோனாவுக்கு முன்பாகவே விசாரணைகளை விரைவாக முடிக்க வீடியோ கான்பரன்சிங் முறையை அறிமுகப்படுத்தியது. இது நாடு முழுவதும் உள்ள வழக்கறிஞர்கள் நீதிமன்ற நடவடிக்கைகளை எளிதாக அணுக அனுமதித்தது.
2) ஐந்தாண்டுகளுக்கு மேற்பட்ட மற்றும் சிக்கலான வழக்குகளை விசாரிக்க சிறப்பு அமர்வை ஏற்படுத்தியதன் மூலம், நிலுவையில் உள்ள வழக்குகளின் எண்ணிக்கையை குறைக்க உதவியது.
3) சுற்றுச்சூழல் பாதுகாப்பு விதிமுறைகளை மீறியதால் ஏற்படும் விபத்துகளின் போது இழப்பீடு மற்றும் சுற்றுச்சூழலைப் பாதுகாப்புக்காக தாமாக முன்வந்து விசாரித்தது எளிய மக்கள் விரைவாக நிவாரணம் பெற உதவியது.
4) தொழில்நுட்பம், நிதிநிலை போன்ற எந்தஒரு தடையும் இன்றி கடிதம் மூலமும் அணுகும் வகையில் சாதாரண மக்களுக்காகவும் தேசிய பசுமைத் தீர்ப்பாயத்தின் கதவுகள் திறக்கப்பட்டன.
5) உச்ச நீதிமன்ற உத்தரவின்படி, யமுனை மற்றும் கங்கை நதிகளுக்கு புத்துயிர் அளிப்பது போன்ற சில முக்கிய பிரச்சினைகளையும் தீர்ப்பாயம் கண்காணித்து வருகிறது.
6) கழிவு மேலாண்மையில் உள்ள இடைவெளிகளை நிவர்த்தி செய்ய தேசிய பசுமைத் தீர்ப்பாயம் பல நடவடிக்கைகளை மேற்கொண்டது. அனைத்து மாநில தலைமைச் செயலாளர்களுடன் மூன்று முறை உரையாடியதோடு, திரவ மற்றும் திடக்கழிவுகளை அறிவியல் பூர்வமாக அகற்றுவது தொடர்பான வழிகாட்டுதல்கள் நிறைவேற்றப்பட்டன.
தேசிய பசுமை தீர்ப்பாயம் சட்டம், 2010-ன் கீழ், மத்திய அரசு தேசிய பசுமை தீர்ப்பாயத்தை நிறுவியது. சுற்றுச்சூழல் பாதுகாப்பு, வனப் பாதுகாப்பு, இயற்கை வளங்கள் பாதுகாப்பு மற்றும் சுற்றுச்சூழல் மறுசீரமைப்பு தொடர்பான வழக்குகளை விரைவான கையாள்வதே இதன் முக்கிய நோக்கமாகும். தொடக்கத்தில் இருந்து தேசிய பசுமை தீர்ப்பாயம் காற்று மாசுபாடு, ஒலி மாசுபாடு, நீர் மாசுபாடு, கழிவுகளை அகற்றுதல் போன்ற சுற்றுச்சூழல் தொடர்பான வழக்குகளை எடுத்து வருகிறது.
ரசாயனம் மற்றும் உரங்கள் அமைச்சகம்
சுதந்திரத்தின் 75-வது மஹோத்சவ் –ஐ யொட்டி ரசாயனம் மற்றும் உரத்துறை அமைச்சகம் கொண்டாடும் சிறப்பு வார விழாவை அக்டோபர் 4 அன்று திரு.மன்சுக் மண்டாவியா தொடங்கி வைக்கிறார்
சுதந்திரத்தின் 75-வது மஹோத்சவ் –ஐ யொட்டி ரசாயனம் மற்றும் உரத்துறை அமைச்சகம் 2021 அக்டோபர் 4 முதல் 10 வரை சிறப்பு வார விழாவை கொண்டாட உள்ளது. இதையொட்டி நாடு முழுவதும் பல்வேறு நிகழ்ச்சிகளுக்கு ஏற்பாடு செய்யப்பட்டுள்ளது.
இந்த சிறப்பு வார விழாவை மத்திய ரசாயனம் மற்றும் உரங்கள் துறை, மக்கள் மற்றும் குடும்ப நலத்துறை அமைச்சர் திரு.மன்சுக் மண்டாவியா நாளை காலை 11.30 மணிக்கு தொடங்கி வைப்பார். மருத்துவத் துறையின் வரலாறு@75: எதிர்கால வாய்ப்புகள் என்ற மையப்பொருளுடன் இந்த சிறப்பு வாரம் மருந்துப் பொருட்கள் உற்பத்தித் துறை, ரசாயனம் மற்றும் உரங்கள் அமைச்சகம் ஆகியவற்றால் கொண்டாடப்படுகிறது. மொகாலியில் உள்ள மருந்துப் பொருட்கள் குறித்த கல்வி மற்றும் ஆய்வுக்கான தேசியக் கழகம் ஒரு வார கால நிகழ்ச்சிகளுக்கு ஏற்பாடு செய்துள்ளது.
சுதந்திரத்தின் 75-வது மஹோத்சவ் விழாவையொட்டி 2021 அக்டோபர் 10 ஆம் தேதி நாடு முழுவதும் பிரதமரின் பாரதீய மக்கள் மருந்தக திட்டத்தின் மூலம் உடல் நலபரிசோதனை முகாம்கள் நடத்துவதற்கும் பிரதமரின் பாரதீய மருந்தக மையங்களில் முதல் உதவி பெட்டிகள் விலையின்றி வழங்குவதற்கும் ஏற்பாடு செய்யப்பட்டுள்ளது. சிறப்பு வார விழாவையொட்டி பிரதமரின் மக்கள் மருந்தக மையங்களைச் சேர்ந்த விநியோகஸ்தர்கள் மக்கள் மருந்தக பொறுப்பு அதிகாரிகள் ஆகியோர் மருத்துவர்கள், சுகாதாரப் பணியாளர்கள், செவிலியர்கள், மருந்து விற்பனையாளர்கள் உள்ளிட்டோருடன் பொதுவான மருந்துகள் குறித்த விழிப்புணர்வை ஏற்படுத்த கலந்துரையாடல் நடத்துவார்கள்.
இத்தகைய முகாம்கள் தமிழ்நாட்டில் சென்னை, கோயம்புத்தூர், மதுரை, சேலம் ஆகிய நகரங்களிலும் புதுச்சேரியிலும் நடைபெற உள்ளன.
நாடாளுமன்ற விவகாரத்துறை அமைச்சகம்
நாடாளுமன்றத்தின் 2020-ஆம் ஆண்டுக்கான மழைக்கால கூட்டத்தொடர் நாளை தொடங்குகிறது
2020 செப்டம்பர் 14, திங்கட்கிழமையன்று நாடாளுமன்றத்தின் 2020-ஆம் ஆண்டுக்கான மழைக்கால கூட்டத்தொடர் தொடங்குகிறது.
நாளை  தொடங்கவிருக்கும் 17-வது மக்களவையின் நான்காவது கூட்டத்தொடர் மற்றும் மாநிலங்களவையின் 252-வது கூட்டத்தொடர், 2020 அக்டோபர் 1 அன்று நிறைவடையும் என்று எதிர்பார்க்கப்படுகிறது.
18 நாட்களில் 18 அமர்வுகளை இந்த கூட்டத்தொடர் காணும். . மழைக்கால கூட்டத் தொடரின்போது 47 பொருட்கள் எடுத்துக் கொள்ளப்படும் .
கொவிட்-19 பெருந்தொற்றுக்கு இடையே நடைபெறும் முதல் நாடாளுமன்ற கூட்டத்தொடர் என்பதால் , கொவிட்-19 வழிகாட்டுதல் நெறிமுறைகளை பின்பற்றி அனைத்து முன்னெச்சரிக்கை பாதுகாப்பு நடவடிக்கைகளும் எடுக்கப்பட்டுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653765
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி மொத்த எண்ணிக்கை : 49 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 49 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 57,64,712 முகாம்களில் 49,53,27,595 தடுப்பூசிகள் போடப்பட்டுள்ளன. கடந்த 24 மணி நேரத்தில் 57,97,808 தடுப்பூசிகள் செலுத்தப்பட்டுள்ளன.
நம் நாட்டில், இதுவரை மொத்தம் 3,10,15,844 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 41,096 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.36 சதவீதமாக அதிகரித்துள்ளது.
கடந்த 24 மணி நேரத்தில் 44,643 பேர் தொற்றுக்கு ஆளாகியுள்ளனர்.
தொடர்ந்து 40 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,14,159 ஆக உள்ளது. இது, நாட்டின் மொத்த பாதிப்பில் 1.30 சதவீதமாகும்.
கடந்த 24 மணி நேரத்தில் 16,40,287 பரிசோதனைகளும், இந்தியாவில் இதுவரை மொத்தம் 47,65,33,650 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.41 சதவீதமாகவும், தினசரி தொற்று உறுதி விகிதம் 2.72 சதவீதமாகவும் இன்று பதிவாகியுள்ளது. தொடர்ந்து 60 நாட்களாக இந்த எண்ணிக்கை ஐந்து சதவீதத்திற்குக் குறைவாக ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743036
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்தக் கொவிட்-19 தடுப்பூசிகள் எண்ணிக்கை 100.59 கோடியைக் கடந்துள்ளது
நாட்டில் கடந்த 24 மணி நேரத்தில் 61,27,277 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 100.59 கோடியைக்  கடந்தது. 99,59,884 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 18,641 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,35,14,449 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.16 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 117 நாட்களாக 50,000க்கும் கீழ் உள்ளது. கடந்த 24 மணி நேரத்தில் 15,786 பேருக்குப் புதிதாகத் தொற்று ஏற்பட்டுள்ளது. 232 நாட்களில் இது மிகக் குறைந்த எண்ணிக்கையாகும்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,75,745 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.51 சதவீதமாக உள்ளது.
கடந்த 24 மணி நேரத்தில் 13,24,263 கொவிட் பரிசோதனைகள் செய்யப்பட்டன. இதுவரை சுமார் 59.70 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 119 நாட்களில் 3 சதவீதத்திற்கும் குறைவாக நீடித்து, தற்போது 1.31 சதவீதமாக உள்ளது. தினசரித் தொற்று உறுதி தற்போது விகிதம் 1.19 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 136 நாட்களாக 5 சதவீதத்திற்குக் கீழே 53 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765645
பாதுகாப்பு அமைச்சகம்
இந்தியா - நேபாளம் இடையேயான கூட்டு ராணுவப் பயிற்சி “சூர்ய கிரண் -XVI” நேபாளத்தில் உள்ள சல்ஜாண்டியில் நடைபெறுகிறது
இந்தியா மற்றும் நேபாளம் இடையிலான கூட்டு ராணுவப் பயிற்சியான “சூர்ய கிரண்” 16-வது முறையாக நேபாள ராணுவப் போர்ப் பள்ளி அமைந்துள்ள சல்ஜாண்டியில், 2022 டிசம்பர் 16 முதல் டிசம்பர் 29 டிசம்பர் 2022 வரை நடைபெறவுள்ளது. “சூர்ய கிரண்” பயிற்சி ஆண்டுதோறும் நடத்தப்படுகிறது. இந்தியாவும் நேபாளமும் காடு மற்றும் மலைப்பாங்கான நிலப்பரப்புகளில் இணைந்து பயிற்சி மேற்கொள்கின்றன.
நேபாளத்தின் ஸ்ரீ பவானி பக்ஷ் படைப்பிரிவைச் சேர்ந்த வீரர்களும், இந்தியாவின் 5-வது கோர்க்கா ரைபிள் படைப்பிரிவினரும் இந்த கூட்டுப் போர் பயிற்சியில் பங்கேற்கின்றனர். இரண்டு ராணுவங்களும் தங்களது அனுபவங்களை இந்த பயிற்சியின் போது பகிர்ந்துகொள்ளும்.
தீவிரவாதத் தடுப்பு, பேரிடர் நிவாரணப் பணிகளின் போது மனிதாபிமான நடவடிவக்கைகள் போன்றவற்றில் இரு நாடுகளும் அனுபவங்களை பகிர்ந்துகொள்வதுடன், இணைந்து செயல்படும் நோக்கில் இந்தப் பயிற்சி மேற்கொள்ளப்படுகிறது.
சுற்றுலா அமைச்சகம்
எனது தேசத்தைப் பார் என்ற இணைய கருத்தரங்குத் தொடரின் கீழ் ‘இமயமலையில் மலையேற்றம் – மாய அனுபவங்கள்’’ என்ற தலைப்பில் மத்திய சுற்றுலா அமைச்சகம் நடத்திய 32வது இணையக் கருத்தரங்கு
மத்திய சுற்றுலா அமைச்சகத்தின் ‘எனது தேசத்தைப் பார்’ என்ற இணையக் கருத்தரங்கு தொடரின் 32வது கூட்டம், “இமயமலையில் மலையேற்றம் – மாய அனுபவங்கள்’’ என்ற தலைப்பில் கடந்த ஜூன் 13ம் தேதி நடைபெற்றது. இது இந்திய இமயமலைப் பகுதியின் தனிச்சிறப்பான, மாய சுற்றுலா அனுபவங்களை முன்னிலைப்படுத்தியது. இந்திய இமயமலைப் பகுதியில், இயற்கையான வளம், பனி படர்ந்த பைன் மரக் காடுகள் மற்றும் பொதிந்திருக்கும் பல ரகசியங்களைக் காண முடியும். இது உலகம் முழுவதும் உள்ள பல வயது மலையேற்ற வீர்ர்களை கவர்ந்திழுக்கிறது. இங்கு எண்ணற்ற தடங்களை ஆய்வுசெய்வது, உள்ளூர் மக்களுடன் பழகுவது, ஏரிகள், ஆறுகள், புல்வெளிகளை பார்ப்பது போன்றவை வாழ்நாள் முழுவதும் மகிழ்ச்சியளிக்கும் அனுபவங்களாகும். இவை இங்கு மீண்டும் வர திட்டமிட வைக்கும். ஒரே பாரதம், உன்னத பாரதம் திட்டத்தின் கீழ், இந்தியாவின் வளமான பன்முகத்தன்மையை வெளிப்படுத்த மத்திய சுற்றுலா அமைச்சகம் மேற்கொள்ளும் முயற்சிதான் எனது தேசத்தை பார் என்ற இணையக் கருத்தரங்கு.
ஜூன் 13, 2020ம் தேதி நடந்த எனது தேசத்தைப் பார் என்ற இணையக் கருத்தரங்கு தொடர் கூட்டத்தை சுற்றுலாத்தறையின் கூடுதல் தலைமை இயக்குனர் திரு ருபிந்தர்பிரார் நடத்தினார். இந்தக் கூட்டத்தை ஷரத்ரீத் இயக்குனர் திரு.அனுபம் சிங், தி புக்கெட் லிஸ்ட் டிராவல் நிறுவனத்தின் இயக்குனர் திரு.பரக் குப்தா ஆகியோர் வழங்கினர். இருவரும் எளிதான, மிதமான மற்றும் கடினமான மலையேறும் பயணங்களை விளக்கினர். இது மாயஜாலமாகவும், ஆச்சர்யமூட்டுவதாகவும் இருந்தது.
இமயமலையின் பாறைகள், உச்சிகள், இயற்கை அழகு, கண்கவர் சூர்ய அஸ்தமனம், வசந்தகாலம் மற்றும் இலையுதிர் காலத்தின் நிறங்கள், நீரூற்றுகள் ஆகியவற்றின் கதைகளை திரு.அனுபம் சிங் பகிர்ந்து கொண்டார். முக்கியமான மலையேற்றங்கள் மற்றும் உதவிக்குறிப்புகள் ஆகியவை திரு..அனுபம் சிங்கால் உற்சாகத்துடன் பகிர்ந்து கொள்ளப்பட்டன.மலை ஏற்றத்துக்கு எப்படிச் செல்வது - பருவத்தைப் புரிந்து கொள்ளுங்கள், ஒரு மலையேற்றம், மலையேற்றத்தை நடத்துபவர்/ வழிகாட்டியைத் தேர்வு செய்யுங்கள்
- மலை ஏற்றத்துக்கு தயாராவது – உடல்தகுதி, உடை, உபகரணங்கள் / சாதனங்கள்
- எதிர்பாராதவற்றுக்கு தயாராக இருங்கள்.
- பாதையில், கால்தடங்களை மட்டும் விட்டு விடுங்கள்
- தாவரங்கள், விலங்கினங்கள், பெரிய, சிறிய, மிகச் சிறிய கண்டுபிடிப்புகள், உங்கள் வழி, பனி பற்றிய கதையைச் சொல்வதற்கு வாழுங்கள்.
- உயரமான மலைப்பகுதியில் ஏற்படும் நோய்களைத் தெரிந்து கொள்ளுங்கள்
- வழிகாட்டி சொல்வதை கேளுங்கள், குறுக்குவழி வேண்டாம்
- குடும்பத்துடன் மலையேறுவது வேடிக்கையானது, சுவாரஸ்யமானது
நிகழ்ச்சியை வழங்கியவர்கள் ‘வாழ்நாள் அனுபவங்கள்’ என்ற பிரபல மலையேற்றங்களைப் பகிர்ந்தனர்.
இந்த இணைய கருத்தரங்கின் கூட்டங்களை https://www.youtube.com/channel/UCbzIbBmMvtvH7d6Zo_ZEHDA/featured என்ற இணையதளத்திலும், சுற்றுலாத் துறையின் சமூக ஊடகதளங்களிலும் காணலாம்.
அடுத்த இணையக் கருத்தரங்கு ஜூன் 19ம்தேதி 11 மணிக்கு நடைபெறும். தலைப்பு: யோகா மற்றும் ஆரோக்கியம் – சவாலான நேரங்களுக்கான வழிகாட்டி
-----
(Visitor Counter : 228